KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2017. március 22-i ülésére)

Tárgy: 
pályázat benyújtása a TOP- 2.1.3-16 kódszámú „települési környezetvédelmi INFRASTRUKTÚRAFEJLESZTÉSEK” c. projekt felhívás keretében
2017. február 16. napján megjelent Magyarország Kormányának felhívása a települési önkormányzatok számára a helyi vízkár veszélyeztetettség csökkentése és a környezeti káresemények megelőzése érdekében.  A Kormány a Partnerségi Megállapodásban célul tűzte ki az éghajlatváltozáshoz való alkalmazkodást, a kockázat-megelőzés és –kezelés előmozdítását. A cél elérését a Kormány a települési önkormányzatok együttműködésével tervezi megvalósítani.

A felhívás célja az intelligens, fenntartható és inkluzív növekedés uniós stratégiával, valamint az 5. számú EU Tematikus Céllal összhangban a települések belterületi csapadékvíz elvezetési, - gazdálkodási rendszerének kialakítása, fejlesztése, környezetbiztonságának növelése, környezeti állapotának javítása, a belterületek ár-, belvíz- és helyi vízkár veszélyeztetettségének csökkentése, a felszíni vizeink minőségének javítása, a további környezeti káresemények megelőzése. A fejlesztések esetében a cél a belterületre hullott csapadékvizek és felszín alól előtörő fakadó vizek rendezett és kártétel nélküli elvezetése, a belterületen áthúzódó vízfolyások és belvízcsatornák, belvíz elvezető rendszerek rendezése és a települések belterületének védelme a külterületeken keletkezett vizek káros hatásaitól. A fejlesztések tervezése során fontos a vizek helyben tartásának lehetőség szerinti megvalósítása olyan tározók építésével, amelyek alkalmasak mind a rendkívüli áradások, felhőszakadások kártételei elleni védekezésre, mind a lokális vízvisszatartásra, jóléti és ökológiai célokat hasznosításokat is támogatva.

A projekt felhívás tartalmával összhangban Kiskőrös Város 2015-2019. évekre szóló Gazdasági programja tartalmazza Kiskőrös Város Önkormányzata (a továbbiakban: Önkormányzat) azon szándékát, hogy a csapadékvíz elvezető rendszer korszerűsítése, felújítása, ill. további bővítése megtörténjen.
A térségünkben jellemzővé vált esetenként nagymennyiségű (rendkívüli) csapadék megjelenése, mely egyéb tényezők hatásával (talaj adottságok, domborzat, térségi jellemzők) káros belvíz megjelenését eredményezte és eredményezi, mely a belvízvédelmi létesítmények hiánya vagy a meglévőek nem elégséges működése esetén fokozott belvízkárokat okoz. Kiskőrös Város Önkormányzata a városból lefolyó csapadékvizek tárolására, illetve helyben tartására a város déli, mélyfekvésű területén csapadékvíz tározót kíván létesíteni. A tározó célja a város déli részén összegyűlt csapadékvíz helyben tartása és károkozás mentes levezetése a Sáhor csatornán keresztül. A záportározó kialakítása mellett a Dózsa György, Hrúz Mária és Tompa Mihály utcában elhelyezkedő csapadékvíz elvezető rendszereinek rekonstrukciója is szükséges, mivel az érintett utcákban a már meglévő, de funkcióját nem teljesítő zárt csapadékcsatorna, nyílt vízelvezető árok, átereszekkel, illetve szikkasztó árkok találhatók, amelyek nincsenek összekötve.

A fenti célok megvalósítása érdekében Önkormányzatunk a projekthez kapcsolódó műszaki, szakmai és jogi előkészítő tevékenységeket megkezdte, amelyekhez a 82/2016. sz. Képviselő- testületi határozattal már biztosított 30 millió Forint saját forrást, amely várhatóan a projekt keretében elszámolhatóvá válik.

A projekt felhívás alapján a támogatási kérelmek benyújtására 2017. május 29. és 2017. szeptember 29. között van lehetőség, online módon elektronikus kitöltő programon keresztül.

A pályázati kiírás alapján a támogatás intenzitása 100 %. 

Az igényelhető vissza nem térítendő támogatás maximális összege bruttó 300.000.000 Ft.

A fenti feladatok megvalósítását célzó projekt teljes költségvetése várhatóan bruttó 430.000.000,- Ft, amelyből a támogatás mértéke 300.000.000,-Ft. A projekt keretein belül költségkorlátokkal és szabályokkal meghatározva, nem támogatható minden kivitelezési munkálat, emiatt további önerő bevonása is szükséges a projekt megvalósítás biztosításához. Az elsődleges tervek és költségbecslések alapján a már megítélt 30 millió Forintnyi előkészítési feladatokhoz biztosított önerőn felül szükséges további 100 millió Ft. Mindezek figyelembevételével a projekthez szükséges önerő mértéke összesen 130 millió Ft. 
A Képviselő-testület 16/2015. számú határozatával döntött együttműködési megállapodás megkötéséről a Bács- Kiskun Megyei Önkormányzattal a Bács- Kiskun 2020 területfejlesztési programhoz kapcsolódó fejlesztési programok illetve projektek előkészítésének és megvalósításának összehangolása, a fejlesztési források felhasználási hatékonyságának növelése érdekében.

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Kormányrendelet szerint a Települési Önkormányzat Terület- és Településfejlesztési Operatív Program keretében megvalósítandó projektjei esetében ez az együttműködés a projektek előkészítése illetve megvalósítása során egyaránt folytatódik. A projekt előkészítési és megvalósítási feladatokban a Bács-Kiskun Megyei Önkormányzat 100 %-os tulajdonában lévő Bács-Kiskun Megyei Területfejlesztési Nonprofit Kft. lesz a partnere a települési önkormányzatoknak. Az együttműködés konzorciumi formában valósulhat meg az érvényben lévő szabályozás szerint.

Fentiek figyelembevételével javaslom, hogy a Képviselő-testület a TOP-2.1.3-16 kódszámú „Települési környezetvédelmi infrastruktúra fejlesztések” című pályázati felhívás keretében megítélhető támogatás elnyerése és a tervezett fejlesztések megvalósítása érdekében a határozat- tervezetben foglaltak szerint döntsön.
Kiskőrös, 2017. március 13.

Domonyi László sk.
  

     polgármester

HATÁROZAT-TERVEZET

A Képviselő-testület 
1. egyetért a csapadékvíz gyűjtését szolgáló záportározó kiépítését és a nagyobb csapadékvíz elvezető rendszerek rekonstrukcióját célzó, 430.000.000,-Ft összköltségű beruházás megvalósításával.
2. egyetért azzal, hogy az Önkormányzat a beruházás megvalósítása érdekében a TOP-1.2.3-16 kódszámú „Települési környezetvédelmi infrastruktúra fejlesztések” című pályázati felhívás keretében a bruttó 300.000.000,- Ft vissza nem térítendő pályázati forrás elnyerésére pályázatot nyújtson be.

3. egyetért azzal, hogy a beruházás megvalósítása érdekében az Önkormányzat saját forrásként további 100.000.000,- Ft-ot Kiskőrös Város 2017. évi költségvetésének terhére biztosítson.

4. egyetért azzal, hogy a beruházás megvalósítása érdekében az Önkormányzat konzorciumot hozzon létre a Bács-Kiskun Megyei Területfejlesztési Nonprofit Kft- vel. 

5. felhatalmazza polgármestert, hogy a Város 2017. évi Költségvetéséről szóló rendelet soron következő módosítását a fentiek figyelembevételével terjessze elő. 
6. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások, valamint nyertes pályázat esetén a Támogatási szerződés aláírására is.

Felelős:
polgármester

Határidő:
2017. szeptember 29.

